Renosterbul en dragtige koei in Limpopo doodgeskietArgieffoto ŉ Renosterbul en ŉ dragtige renosterkoei is die naweek op ŉ wildsplaas in Limpopo doodgeskiet. Volgens Desiree Vermaas, die plaas se eienaar, sou die koei in Augustus geboorte geskenk het, het Beeld berig. Die wildsplaas is in die Bandelierskop-distrik geleë. Sy en haar man het albei renosters in 2011 onthoring om hulle teen stropers te beskerm. Sy sê alhoewel die koei se horing weer begin groei het, het die stropers dit nie eers afgesny nie. “So, ‘n mens kan sê dat hulle verniet dood is,” het sy gesê. Die twee diere is met ŉ enkelskoot doodgeskiet. Vermaak sê die stropers was professionele wat geweet het wat hulle doen. – Sapa